Diari Oficial de la Generalitat Valenciana


Sumari del DOGV 7146, del 06-11-2013 (2013/10793)

RESOLUCIÓ del 16 d'octubre de 2013, del conseller de Governació i Justícia, en la seua condició de titular del Protectorat de Fundacions de la Comunitat Valenciana, per la qual s'accepta la renúncia al càrrec de dos membres de la comissió gestora de la fundació de caràcter especial procedent de la Caja de Ahorros del Mediterráneo i se'n nomenen altres dos.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7146

Data del DOGV
:   06-11-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/10559


Data del document
:   16-10-2013

Organisme emissor
:   Conselleria de Governació i Justícia

Tipus de document
:   Resolució

Descriptors 

:   * Conselleria de Governació i Justícia

RESOLUCIÓ del 16 d'octubre de 2013, del conseller de Governació i Justícia, en la seua condició de titular del Protectorat de Fundacions de la Comunitat Valenciana, per la qual s'accepta la renúncia al càrrec de dos membres de la comissió gestora de la fundació de caràcter especial procedent de la Caja de Ahorros del Mediterráneo i se'n nomenen altres dos. [2013/10259]  
Per mitjà de la Resolució de 14 de febrer de 2013, del conseller de Governació i Justícia, en la seua condició de titular del Protectorat de Fundacions de la Comunitat Valenciana, publicada en el Diari Oficial de la Comunitat Valenciana número 6972, de 25 de febrer de 2013, es nomenaven els membres de la comissió gestora de la Fundació de caràcter especial procedent de la Caja de Ahorros del Mediterráneo (correcció d'errades de la resolució publicada en el Diari Oficial de la Comunitat Valenciana núm. 7007, de 19 d'abril de 2013).  
Per mitjà de la Resolució de 5 d'abril de 2013, del conseller de Governació i Justícia, en la seua condició de titular del Protectorat de Fundacions de la Comunitat Valenciana, es modificava la Resolució de 14 de febrer de 2013 esmentada, i es publicava en el Diari Oficial de la Comunitat Valenciana núm. 7007, de 19 d'abril de 2013.  
Vistes les decisions de José Luis Montes-Tallón Tallón i de Manuel J. Rodríguez-Murcia Ruiz de renunciar a formar part de la comissió.  
  
En virtut d'això, fent ús de les competències legalment atribuïdes per l'article 6.2 del Reial Decret Llei 11/2010, de 9 de juliol, d'òrgans de govern i altres aspectes del règim jurídic de les caixes d'estalvi; per l'article 2 del Decret 68/2011, de 27 de maig, del Consell, pel qual s'aprova el Reglament de Fundacions de la Comunitat Valenciana, i pel Decret 194/2012, de 21 de desembre, del Consell, pel qual s'aprova el Reglament Orgànic i Funcional de la Conselleria de Governació i Justícia, resolc:  
  
Primer  
Cessar, a petició pròpia, com a membres de la comissió gestora de la Fundació de caràcter especial procedent de la Caja de Ahorros del Mediterráneo:  
José Luis Montes-Tallón Tallón  
Manuel J. Rodríguez-Murcia Ruiz  
  
Segon  
Nomenar com a nous membres de la comissió gestora de la Fundació de caràcter especial procedent de la Caja de Ahorros del Mediterráneo:  
Nuria Montes de Diego  
María José Argudo Poyatos  
  
Tercer  
Els cessaments i nomenaments anteriorment referits produiran efecte a partir de la data d'esta resolució, i els nomenaments tindran vigència fins que es materialitzen totes les actuacions que, per a la comissió, preveu l'article 6.2.2 del Reial Decret Llei 11/2010, de 9 de juliol, d'òrgans de govern i altres aspectes del règim jurídic de les caixes d'estalvi, sense perjuí de la possibilitat que el titular del Protectorat, d'ofici o a instàncies dels altres membres de la comissió gestora, durant este procés puga separar del càrrec qualsevol dels membres de la comissió gestora i procedir, si és el cas, al nomenament de les persones que els substituïsquen fins al compliment efectiu per la comissió del mandat legal conferit en el reial decret llei esmentat.  
  
  
Quart  
En l'exercici de les seues funcions, la comissió gestora haurà d'observar el que establix la legislació en matèria de fundacions, estatal i autonòmica, i el Reial Decret Legislatiu 1/1997, de 23 de juliol, del Govern Valencià, pel qual s'aprova el Text Refós de la Llei sobre Caixes d'Estalvis, en especial allò que s'assenyala en el seu títol I, capítol III, així com allò que es preveja en qualsevol altra normativa general o sectorial que resulte d'aplicació pertinent.  
  
Quint  
Esta resolució serà objecte de notificació als membres de la comissió gestora relacionats en els apartats primer i segon anteriors, i de publicació en el Diari Oficial de la Comunitat Valenciana.  
  
  
Sext  
Contra esta resolució, que posa fi a la via administrativa, pot interposar-se un recurs potestatiu de reposició en el termini d'un mes, comptador des de l'endemà de la notificació o publicació en el Diari Oficial de la Comunitat Valenciana, d'acord amb el que disposen els articles 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o un recurs contenciós administratiu davant del Tribunal Superior de Justícia de la Comunitat Valenciana, sense perjuí que els interessats puguen instar qualsevol altra via que estimen convenient.  
  
  
València, 16 d'octubre de 2013.- El conseller de Governació i Justícia: Serafín Castellano Gómez.